Broj RKP-a:18024

Matični broj:00334731

OIB:47517908475

Naziv: Drvodjelska tehnička škola

Sjedište: Vinkovci, Stanka Vraza 15

Razina:31

Šifra djelatnosti:8532

U skladu s člankom 30. Zakona o proračunu dostavljamo

OBRAZLOŽENJE FINANCIJSKOG PLANA

za razdoblje 2021.-2023.

 **Sadržaj**

 Obrazloženje financijskog plana Drvodjelske tehničke škole, Vinkovci kao korisnika državnog proračuna i proračunskog korisnika jedinice lokalne i područne (regionalne) samouprave/Vukovarsko-srijemske županije, sadrži sažetak djelokruga rada proračunskog korisnika, obrazložene programe, zakonske i druge podloge na kojima se zasnivaju programi, usklađene ciljeve, strategiju i programe s dokumentima dugoročnog razvoja, ishodište i pokazatelje na kojima se zasnivaju izračuni i ocjene potrebnih sredstava za provođenje programa, izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini te ostala obrazloženja i dokumentaciju.

# Sadržaj djelokruga rada proračunskog korisnika

Drvodjelska tehnička škola Vinkovci obavlja djelatnost odgoja i obrazovanja u skladu sa odredbama Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 90/11., 5/12., 16/12., 86/12., 94/13.,152/14., 07/17., 68/18.,98/19. i 64/20. ) i Statuta škole. Škola obavlja djelatnost srednjeg strukovnog odgoja i obrazovanja kao javnu službu.

Na osnovi javnih ovlasti Škola obavlja slijedeće poslove:

* upisi u školu i ispisi iz škole, s vođenjem odgovarajuće evidencije i dokumentacije,
* organiziranje i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,
* vrednovanje i ocjenjivanje učenika te vođenje evidencije o tome kao i o učeničkim postignućima,
* poduzimanje pedagoških mjera i vođenje evidencije o njima,
* organizacija predmetnih i razrednih ispita i vođenje evidencije o njima,
* izdavanje javnih isprava i drugih potvrda,
* upisivanje podataka o odgojno-obrazovnom radu u e-Maticu – zajednički elektronički upisnik ustanova.

Djelatnost Škole je:

* srednji odgoj i obrazovanje u strukovnim programima obrade drva
* obrazovanje odraslih i ostalo obrazovanje.

npr. Obrazovanje za stjecanje srednje i niže stručne spreme, provođenje programa osposobljavanja, usavršavanja u područjima rada i zanimanja i dr. sukladno odredbama nadležnog Ministarstva

* izrada i prodaja učeničkih radova
* obavlja poslove posredovanja za povremeni rad svojih redovnih učenika u zemlji .

 Škola u okviru djelatnosti strukovnog obrazovanja obavlja slijedeće poslove:

* obavlja djelatnost strukovnog obrazovanje redovitih učenika
* obrazovnu ponudu usklađuje s potrebama tržišta rada
* uspostavlja lokalna partnerstva
* izrađuje dio kurikuluma sukladno lokalnim i regionalnim potrebama
* obavlja i druge poslove u skladu sa Zakonom o strukovnom obrazovanju
* dio djelatnosti strukovnog obrazovanja za vezane obrte škola ostvaruje sukladno Zakonu o obrtu.

**Opis programa**

Škola planira u sklopu programa redovnog odgoja i obrazovanja nabavku računala, projektora i određenih uređaja koji se koriste u nastavnom procesu što je dijelom financirano iz vlastitih prihoda, a dijelom iz pomoći od državnih tijela.

Zakonske i druge podloge na kojima se zasnivaju programi

- Zakon o odgoju i obrazovanju, NN 87/08., 86/09., 92/10., 105/10., 90/11., 5/12., 16/12., 86/12., 94/13., 152/14., 07/17., 68/18., 98/19. i 64/20.

- Zakona o strukovnom obrazovanju, NN 30/09., 24/10., 22/13. i 25/18.

- Zakon o ustanovama NN 76/93., 29/97., 47/99., 35/08.i 127/19.

- Zakon o proračunu (NN 87/08, 136/1215/15), Pravilnik o proračunskim klasifikacijama (NN 26/10, 120/13) I Pravilnik o proračunskom računovodstvu i računskom planu (NN 124/14, 115/15, 87/16)

- Zakon o fiskalnoj odgovronosti (NN 139/10., 19/14 i 111/18.) i Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 119/15., i 95/19.)

- Školski kurikulum Drvodjelske tehničke škole, Vinkovci za 2020./2021. godinu

- Godišnji plan i program rada za školsku godinu 2020./2021. godinu

 Djelatnost i rad Škole reguliran je Zakonom o odgoju i obrazovanju u osnovnoj i srednjoj školi (NN 87/08., 86/09., 92/10, i 105/10-ispravak, 90/11., 5/12., 16/12., 86/12., 94/13., 152/14., 07/17., 68/18., 98/19. i 64/20).

Drvodjelska tehnička škola, Vinkovci prijedloge financijskih planova izrađuje prema modelu prijedloga financijskog plana koji je dan u Uputi za izradu proračuna JLPRS. Metodologija izrade financijskog plana se nije mijenjala u odnosu na prethodnu godinu. Financijski plan treba biti uravnotežen.

 Prijedlog financijskog plana proračunskog korisnika u skladu s člankom 20. Zakona o proračunu sadrži:

1. procjene prihoda i primitaka iskazane po vrstama za 2021.-2023. godinu
2. plan rashoda i izdataka za 2021.-2023. godinu, razvrstane po proračunskim klasifikacijama
3. obrazloženje prijedloga financijskog plana

Prihodi i rashodi za 2021. godinu planirani su na razini podskupine (treća razina računskog plana), a za 2022. i 2023. godinu na razinu skupine (druga razina računskog plana).

 Izmjenama i dopunama Zakona o proračunu ukinuta je obveza izrade plana razvojnih programa.

 Plan prihoda i rashoda za zaposlene, koji se osiguravaju u državnom proračunu, za razdoblje 2021.-2023. godine planirana su temeljem Zakona o plaćama u javnim službama, Uredbe o nazivima radnih mjesta i koeficijentima složenosti poslova u javnim službama, Sporazuma o osnovici za plaće u javnim službama, Sporazuma o dodacima na plaću u obrazovanju i znanosti, Temeljnog kolektivnog ugovora za službenike i namještenike u javnim službama i granskog Kolektivnog ugovora za zaposlenike u srednjoškolskim ustanovama.

**Usklađenost ciljeva, strategije i programa s dokumentima dugoročnog razvoja**

 Školske ustanove ne donose strateške, već godišnje operativne planove (Školski kurikulum i Godišnji plan i program rada) prema planu i programu koje je donijelo Ministarstvo znanosti, obrazovanja i sporta. Strateške planove donose: Ministarstvo znanosti, obrazovanja i sporta, te županije (razvojne strategije), osnivači dijela škola: Vertikalna usklađivanja ciljeva i programa Ministarstva znanosti, obrazovanja i sporta odnosno županija s ciljevima i programima škola još nisu provedena zato se u obrazloženju financijskog plana ne navodi taj dio.

Također, planovi se donose za školsku godinu, a ne za fiskalnu što je uzrok mogućim odstupanjima u izvršenju financijskih planova.

Ciljevi provedbe programa u trogodišnjem razdoblju i pokazatelji uspješnosti

Financijski planom sredstva su planirana za provođenja aktivnosti redovnog programa odgoja i obrazovanja. U sklopu ove aktivnosti glavni su ciljevi:

- podizanje kvalitete nastave usavršavanjem nastavnika na stručnim skupovima (u okviru financijskih sredstava kojima raspolažemo)

- poticanje učenika na prijave na učenička natjecanja i osvajanje što boljih rezultata

- poticanje učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanje u literarnim i likovnim natječajima, kroz školske projekte, priredbe, te manifestacije u školi i šire

 - razvijanje navike cjeloživotnog učenja, usvajanja zdravih životnih navika, razvoj kompletne mlade osobe s razvijenim samopoštovanjem i građanskom sviješću

- organiziranje zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine

- povećanje broja učenika prijavljenih na državnu maturu

- nabava opreme (u okviru mogućnosti) za unapređenje nastavnog procesa

Ishodište i pokazetelji na kojima se zasnivaju izračuni i ocjene potrebnih sredstava za provođenje programa

 Izvori sredstava za financiranje rada škole su:

- Opći prihodi i primici, podskupina 671, proračun JLPRS za financiranje redovne djelatnosti proračunskih korisnika te održavanje i obnovu nefinancijske imovine

- Pomoći proračunskim korisnicima iz proračuna koji im nije nadležan, podskupina 636, iz MZO-a za rashode za zaposlene, mentorstva, županijska stručna vijeća, sredstva iz državnih agencija itd..

- Donacije, skupina 663 za određenje namjene

- Prihodi od kamata na depozite, skupina 641

Planirano je:

- u 2021.g. iz državnog proračuna 4.200.000,00 kn, u 2022.g. 4.324.000,00 kn, a u

 2023.g. 4.400.000,00 kn

- iz proračuna JLPRS u 2021.g. ostvariti 320.000,00 kn prihoda, u 2022.g. 330.000,00

 kn, a u 2023.g. 335.000,00 kn

- donacije u 2021, g, . 10.000,00 kn, u 2022.g. 10.000,00 kn, a u 2023.g. 10.000,00 kn

Prihodima iz državnog proračuna predviđeno je financiraje:

- rashoda za zaposlene u 2021. g. iznosu od 4.262.000,00 kn, u 2022.g. 4.500.000,00 kn, a u 2023. g.. 4.300.000,00 kn

-ostali rashodi za zaposlene (dara djeci, otpremnina, jubilarne nagrade, ostalo – pomoć, potpora za novorođeno dijete) cca. U 2021. g.. 140.000,00 kn, u 2022.g. 160.000,00 kn i u 2023.g, 126.000,00 kn

Prihodima iz županijskog proračuna predviđeno je financiranje:

- materijalnih rashoda,

- rashoda za nabavu nefinancijske imovine

-rashodi za nabavu proizvedene dugotrajne imovine

- financijski rashodi

Prema Zakonu o proračunu (NN 87/08., 136/12., 15/15) i metodologiji za izradu prijedloga financijskog plana proračunskih korisnika proračuna jedinice lokalne i područne samouprave u sklopu decentraliziranih funkcija školstva, za razdoblje 2021.-2023. Prijedlog potrebnih sredstava za 2021. i projekcije za 2022. i 2023. godinu temelje se na:

1. Zakonu o plaćama javnih službenika i namještenika, Kolektivnom ugovoru za zaposlenike u javnim službama, prema ugovorenoj osnovici za obračun plaće u iznosu od 6.044,51 kn i obračunskim koeficijentima iz Uredbe o koeficijentima za plaće;

Plaća za zaposlene uključuje: plaće za redovan rad, bolovanje do 42 dana, naknade za smjenski rad, stručne zamjene i prekovremene sate. Rashodi za zaposlene financiraju se iz državnog proračuna i isplaćuju s računa Državne riznice.

1. Kriterijima i mjerilima za financiranje tekućih izdataka srednjih škola u 2020. godini – za materijalne troškove, prijevoz zaposlenika na posao i s posla, tekuće i investicijsko održavanje i ostalo (liječnički pregledi zaposlenika škole, izdaci za nastavni materijal strukovnih škola itd.), Planu rashoda za nabavu proizvedene dugotrajne imovine i dodatna ulaganja na nefinancijskoj imovini osnovnih i srednjih škola u 2020., Odluci o investicijskom održavanju srednjih škola i učeničkog doma u 2020., te Financijskog plana škole za 2020. godinu. Ovi prihodi iskazani su na kontima 671- prihodi za financiranje rashoda poslovanja (opći prihodi i primici iz županijskog proračuna).
2. Odluke o financiranju prema čl. 141 Zakona o odgoju i obrazovanju u osnovnoj i srednjoj školi za posebne usluge i aktivnosti škole.

Izračuni i ocjene potrebnih sredstava za provođenje programa

Mjerila za financiranje tekućih izdataka prema broju učenika upisanih u školsku godinu 2020/2021.

|  |  |  |  |  |  |  |
| --- | --- | --- | --- | --- | --- | --- |
|   |   |   |   |   | **broj** | **mjesečno po** |
| **područje rada** |   |   |   | **učenika** | **učeniku**  |   |
|  | drvodjelski tehničar-dizajner |   |   | 46 | 15,00 | 690,00 |
|   | drvodjelski tehničar-restaurator |   |   | 13 | 15,00 | 195,00 |
|   | drvodjelski tehničar |   |   | 43 | 15,00 | 645,00 |
|   | stolar |   |   | 55 | 15,00 | 825,00 |
|   | **ukupno** |   |   | 157 | 15,00 | **2.355,00** |
| broj razrednih odjela u šk. godini 2019./2020. | 10 | 250,00 | **2.500,00** |
| po školi 2000,00 kn |   |   | **2.000,00** |
|   | ukupno mjesečno |   |   |   | **6.855,00** |
|   |   |   |   |   |   |   |   |

 Ukupno: 82.260,00 kn

Prijevoz na posao i s posla 143.000,00 kn

Rashodi za nabavu nefinancijske imovine 46.000,00 kn

Rashodi za usluge (liječnički , osig. Imovine 11.000,00 kn

Nastavni materijal prema stvarnom izdatku 22.608,00 kn

Ostali financijski rashodi (hitne interv., tek. popravci) 15.000,00 kn

UKUPNO PLANIRANO VSŽ 319.868,00 kn

 Ukupno cca = 320.000,00 kn

Plan prihoda i rashoda za materijalne i financijske rashode te rashode za nabavu proizvedene dugotrajne imovine je temeljen na Odluci o kriterijima i mjerilima za financiranje tekućih izdataka srednjih škola i učeničkog doma Odluci o investicijskom održavanju školskog prostora, opreme, nastavnih sredstava i pomagala te tekućeg održavanja srednjih škola i učeničkog doma za školsku godinu te Uputi za izradu financijskog plana proračunskih korisnika JLPRS.

 Odstupanja od onog što je projicirano prethodne godine za 2021. i što je Školski odbor već usvojio prethodne godine dolazi zbog nemogućnosti predviđanja izvanrednih situacija kao što je moguće smanjenje/povećanje plaća, smanjenje povećanje materijalnih prava zaposlenika, troškovi održavanja tj. sanacije zgrade, opreme i postrojenja i dr.

 Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini

 Od 142 učenika, u 10 razrednih odjela, upisanih u školsku godinu 2019./2020. 99 % završilo je školsku godinu što je 6% više u odnosu na prošlu školsku godinu.

 Od ukupno 15 učenika završnih razreda, ispite u ljetnom roku državne mature prijavilo je 9 učenika odnosno 60%.

 Učenici su sudjelovali u međužupanijskim natjecanjima, na kojima su postigli solidne rezultate.

Tijekom ljetnih praznika obavljali smo poslove učeničkog servisa kroz čiji rad je škola ostvarila proviziju. Ta sredstva se namjeravaju iskoristiti za nabavu opreme i sredstava kojima će biti unaprijeđen učenički standard. Ulaganjem u novu opremu postiže se bolja motiviranost učenika, a time i rezultati. Također, uagalo se i u stručno usavršavanje zaposlenih.

Agencija za mobilnost i programe EU doznačila nam je 22. rujna 2020. godine novčana sredstva u iznosu =140.112,64 kuna kao partneru ERASMUS K2. Projekt traje 2 godine, a cilj mu je razvoj jezičnih, strukovnih i društveno socijalnih kompetencija učenika. Planirali smo doznačena sredstva realizirati u 2021. i 2022. godini pošto su nam zbog pandemije covid 19 produžili rok.

 U planu nam je i projekt koordinatora Udruge SLAVONSKI HRAST Drvni klaster, čiji smo partneri mi i Šumarski fakultet u Zagrebu. Naziv projekta je Jačanje kapaciteta Drvnog klastera SLAVONSKI HRAST za popularizaciju STEM-a, a ciljevi su usmjereni na jačanje kapaciteta OCD, srednje škole i fakulteta za popularizaciju biotehničkih znanosti kroz uključivo i ciljano podizanje svijesti o važnosti šumarstva i drvne tehnologije kao područja STEM-a kroz provođenje edukacija, interaktivnih i kreativnih radionica, konferencije te nabavu opreme (laptop, projektor). Trajanje projekta je 24 mjeseca, a za naš trošak kao provoditelja projekta dobit ćemo =83.159,16 kuna koje ćemo raspodijeliti u 2 godine.

U Vinkovcima, \_\_\_\_\_\_\_\_\_\_\_\_\_\_\_\_\_\_

 Ravnatelj:

 Josip Jovanovac, dipl. inž.